21.11.2022.
LV
Eiropas Savienības Oficiālais Vēstnesis
C 441/15
— piespriest atbildētājai atlīdzināt tiesāšanās izdevumus abās instancēs.
Pamati un galvenie argumenti Apelācijas sūdzības pamatojumam apelācijas sūdzības iesniedzējs izvirza divus pamatus: Pirmais pamats ir par iespējamo LESD 45. panta pārkāpumu, Vispārējās tiesas pieļauto tās pienākuma norādīt pamatojumu neizpildi, kļūdu juridiskajā kvalifikācijā un lietas materiālu sagrozīšanu.
Otrais pamats ir par Eiropas Savienības Civildienesta noteikumu VII pielikuma 8. panta mērķa pārkāpumu un vispārējā samērīguma principa pārkāpumu.
Apelācijas sūdzība, ko 2022. gada 29. augustā Hochmann Marketing GmbH iesniedza par Vispārējās tiesas (desmitā palāta) 2022. gada 29. jūnija spriedumu lietā T-337/20 Hochmann Marketing GmbH/Eiropas Savienības Intelektuālā īpašuma birojs (Lieta C-575/22 P) (2022/C 441/21) Tiesvedības valoda – vācu Lietas dalībnieki Apelācijas sūdzības iesniedzēja: Hochmann Marketing GmbH (pārstāvis: J. Jennings, advokāts) Otrs lietas dalībnieks: Eiropas Savienības Intelektuālā īpašuma birojs Eiropas Savienības Tiesas priekšsēdētaja vietnieks ar 2022. gada 10. oktobra rīkojumu noraidīja apelācijas sūdzību kā nepieņemamu un piesprieda apelācijas sūdzības iesniedzējai pašai segt savus tiesāšanās izdevumus.
Lūgums sniegt prejudiciālu nolēmumu, ko 2022. gada 1. septembrī iesniedza Landgericht Frankfurt am Main (Vācija) – flightright GmbH/TAP Portugal (Lieta C-578/22) (2022/C 441/22) Tiesvedības valoda – vācu Iesniedzējtiesa Landgericht Frankfurt am Main
Pamatlietas puses Prasītāja un apelācijas sūdzības iesniedzēja: flightright GmbH Atbildētāja un atbildētāja apelācijas tiesvedībā: TAP Portugal
Prejudiciālie jautājumi 1) Vai Regulas (EK) Nr. 261/2004 (1) 4. panta 3. punkts kopsakarā ar tās 2. panta j) punktu un 3. panta 2. punktu ir jāinterpretē tādējādi, ka pasažierim vienmēr ir jāierodas uz reģistrāciju kā paredzēts un laikā, ko iepriekš norādījis gaisa pārvadātājs, ceļojuma rīkotājs vai pilnvarots ceļojuma aģents, vai, ja laiks nav norādīts, vismaz 45 minūtes pirms norādītā izlidošanas laika, kā arī atbilstoši Pasažieru tiesību regulas 2. panta j) punktam ir jāierodas uz iekāpšanu, ievērojot Pasažieru tiesību regulas 3. panta 2. punktā minētos nosacījumus?